system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Poarta Otomană?
assistant
Poarta Otomană,  Sublima Poartă sau Înalta Poartă sunt termeni similari care descriu ceea ce în  limba turcă otomană era denumită Bab-ı Ali, poarta de onoare monumentală a Marelui Vizirat din Constantinopol, sediul guvernului sultanului Imperiului Otoman. Termenul este folosit pentru desemnarea guvernului Imperiului Otoman, în special în context diplomatic.

Sublima Poartă era numele Curții deschise a sultanului, condusă de Marele Vizir. A împrumutat numele porții sediului Marelui Vizir din Palatul Topkapî, locul în care sultanul ținea ceremonia întâmpinării ambasadorilor. Acesta este un obicei oriental vechi, și anume de a transforma porțile orașelor și ale regilor în locuri de adunare. Sublime Porte este denumirea franțuzească a Bab-ı Ali, fiind o traducere cuvânt cu cuvânt a termenului turcesc. Franceza a fost limba diplomației europene pentru multă vreme, numele sub care este cunoscută Poarta în diferite limbi fiind traduceri din limba franceză. 

În timp, prin termenul „Poarta” a ajuns să se înțeleagă „Ministerul de Externe”, iar, în zilele noastre, funcția de guvernator (Vali) al Provinciei Istanbul. 

Acest nume a fost interpretat și ca o referire la poziția geografică de punct de trecere între  Europa și Asia.

Imperiul Otoman
Istoria Europei